उसका रंग बदलें उसे गाढ़ा या पतला करें उसके स्वाद को सुधारें
सबसे पहले कैन को खोलकर फ्रॉस्टिंग को कटोरे में निकालें। उसे निकालने के लिए आप एक चम्मच या स्पैचुला इस्तेमाल कर सकती हैं। थोड़ी सी फ्रॉस्टिंग को अलग बचाकर रखें। अगर बाद में फ्रॉस्टिंग का रंग ज्यादा गहरा हो जायेगा तो आप इस फालतू फ्रॉस्टिंग को उसमें मिलाकर उसका रंग हल्का कर सकती हैं। आर्टिफीशियल फ़ूड कलर इस्तेमाल करने के बजाय नेचुरल फ़ूड कलर इस्तेमाल करना ज्यादा अच्छा है। आप चाहें तो केवल एक रंग को, या दो-चार रंगों को एक साथ इस्तेमाल कर सकती हैं। फ्रॉस्टिंग में फ़ूड कलर की कुछ बूंदें डालें और उसे इलेक्ट्रिक मिक्सर से या हाथ से मिलाएं। आपको ध्यान में रखना चाहिए कि फ़ूड कलर का 1 छोटा चम्मच (5 ml) उसकी 100 बूंदों के बराबर होता है।  गुलाबी रंग की फ्रॉस्टिंग बनाने के लिए उसमें 3 पीली और 11 लाल रंग की बूंदें मिलाएं। आप फ्रॉस्टिंग में 5 नीली और 5 लाल बूंदें मिलाकर बैंगनी या लैवेंडर (lavender) रंग की फ्रॉस्टिंग बना सकती हैं। मिंट ग्रीन (mint green) रंग की फ्रॉस्टिंग बनानी हो तो उसमें 3 नीली और 3 हरी बूंदें मिलाएं। यदि फ्रॉस्टिंग का रंग ज्यादा गहरा हो गया हो तो उसे हल्का करने के लिए उसमें सादी सफेद फ्रॉस्टिंग मिलाएं। अगर रंग काफी गहरा न हो तो फ्रॉस्टिंग में फ़ूड कलर की एक-दो बूंदें और डालें। उसके बाद फ्रॉस्टिंग को अच्छे से मिलाएं। इस तरह छोटे-मोटे बदलाव करें जब तक फ्रॉस्टिंग आपके पसंद के रंग की न हो जाये। एक स्पैचुला से फ्रॉस्टिंग को कैन में से कटोरे में निकालने के बाद उसमें 1 बड़ा चम्मच (15 g) चीनी का पाउडर डालें। उसके बाद उसे इलेक्ट्रिक मिक्सर या हाथ से मिलाएं। अगर आप उसे और भी ज्यादा गाढ़ा बनाना चाहें तो उसमें ½ बड़ा चम्मच (7.5 g) चीनी का पाउडर और मिलाएं। पहले फ्रॉस्टिंग को एक स्पैचुला या चम्मच से बड़े कटोरे में निकालें। फिर उसमें ½ छोटा चम्मच (2.5 ml) दूध डालें। दोनों चीजों को हाथ से या इलेक्ट्रिक मिक्सर से मिलाएं। इसके बाद भी अगर फ्रॉस्टिंग काफी पतली न हो तो आप उसमें ½ छोटा चम्मच (2.5 ml) दूध और मिला सकती हैं।   अगर आपको पसंद हो तो दूध की जगह पानी इस्तेमाल करें। आप फ्रॉस्टिंग को एक इलेक्ट्रिक मिक्सर या मथानी से अच्छी तरह फेंटें जब तक वह फूलकर दुगनी हो जाये। जब उसकी मात्रा दुगनी हो जाये तो फेंटना बंद कर दें, नहीं तो उसमें ढेले बन जायेंगे। एक बड़ा कटोरा लें जिसमें आप सब चीजों को आसानी से मिला सकें। फ्रॉस्टिंग का एक कैन खोलें और सारी फ्रॉस्टिंग को एक चम्मच या स्पैचुला (spatula) से कटोरे में निकालें। उसमें 1 छोटा चम्मच (5 ml) कोई भी फ्लेवर वाला सिरप, जैसे कि मैंगो (mango), कैरामेल (caramel), चेरी (cherry), रास्पबेरी (raspberry), बटर पेकन (butter pecan) या हेज़लनट (hazelnut) डालें। उसके बाद उसे अपने हाथों से या एक इलेक्ट्रिक मिक्सर की मदद से फ्रॉस्टिंग के साथ मिलाएं। फिर उसे चखकर देखें। आप जैसा स्वाद चाहती हैं वैसा न हो तो उसमें और सिरप डाल सकती हैं। फ्रॉस्टिंग का कैन खोलकर उसे एक बड़े कटोरे में निकालें और उसमें 225 g क्रीम चीज़ डालें। फिर दोनों चीजों को अपने हाथ से या इलेक्ट्रिक मिक्सर से मिलाएं। इससे फ्रॉस्टिंग ज्यादा क्रीमी और जायकेदार हो जाएगी। सारी फ्रॉस्टिंग को एक स्पैचुला की मदद से कैन में से निकालें और एक बड़े कटोरे में रखें। फिर उसमें वैनिला, ऑरेंज या चॉकलेट जैसे किसी भी फ़ूड एक्सट्रैक्ट का  ½ छोटा चम्मच (2.5 ml) डालें और मिलाएं। उसके बाद फ्रॉस्टिंग को चखें। ज्यादा जोरदार स्वाद चाहिए हो तो ½ छोटा चम्मच (2.5 ml) फ़ूड एक्सट्रैक्ट और डालें। व्हिप्ड टॉपिंग का एक 225 g का डिब्बा खोलें और उसे एक बड़े कटोरे में निकालें। फिर फ्रॉस्टिंग का एक कैन खोलकर उसमें डालें और दोनों को मिलाएं। आप उन्हें हाथ से मिला सकती हैं या इलेक्ट्रिक मिक्सर इस्तेमाल कर सकती हैं। व्हिप्ड टॉपिंग डालने से फ्रॉस्टिंग का मीठापन कम हो जायेगा और वह ज्यादा हल्की और फुज्जीदार हो जाएगी। एक चम्मच या स्पैचुला से कैन को खाली करें और सारी फ्रॉस्टिंग को एक बड़े कटोरे में रखें। उसमें दो बड़े चम्मच (30 ml) फ्रूट जूस, जैसे कि ताज़े नींबू या कागज़ी नींबू का रस डालें। उसे इलेक्ट्रिक मिक्सर की मदद से या हाथ से अच्छे से मिलाएं। फिर फ्रॉस्टिंग को चखें। यदि ज़रूरत हो तो एक-दो बड़े चम्मच जूस और मिलाएं ताकि उसका तेज़ स्वाद आये।
सफेद फ्रॉस्टिंग को एक बड़े कटोरे में निकालें: फ्रॉस्टिंग में खाद्य रंग या फ़ूड कलर (food color) डालें: ज़रूरत हो तो रंग को ठीक करें: फ्रॉस्टिंग को गाढ़ा करना चाहें तो उसमें 1 बड़ा चम्मच चीनी का पाउडर मिलाएं: फ्रॉस्टिंग को पतला करने के लिए उसमें ½ छोटा चम्मच दूध मिलाएं: फ्रॉस्टिंग को हल्का और फुज्जीदार बनाना हो तो उसे फेंटें: सिरप डालकर फ्रॉस्टिंग का स्वाद सुधारें: लाजवाब क्रीमी स्वाद चाहिए हो तो क्रीम चीज़ डालें: कोई अर्क या फ़ूड एक्सट्रैक्ट (food extract) डालकर फ्रॉस्टिंग को स्वादिष्ट बनायें: मीठापन कम करना हो तो व्हिप्ड टॉपिंग (whipped topping) मिलाएं: फ्रूट जूस डालकर स्वाद को सुधारें:
https://www.wikihow.com/Make-Store%E2%80%90Bought-Frosting-Better https://www.wikihow.com/Make-Store%E2%80%90Bought-Frosting-Better https://www.wikihow.com/Make-Store%E2%80%90Bought-Frosting-Better
Changing the Color Correcting the Consistency Improving the Flavor